G7: šta želi privreda? | Politika | DW | 22.05.2015\nG7: šta želi privreda?\nPočetkom juna države G7 će se okupiti u bavarskom dvorcu Elmau. To što je na dnevnom planu odnosi se prije svega na privredu. Njihovi lobisti će se u Berlinu sastati sa kancelarkom kako bi iznijeli svoje zahtjeve.\nUlrih Grilo i Angela Merkel\nNije još mnogo ostalo do sastanka šefova vlada sedam vodećih zapadnih industrijskih zemalja: Njemačke, Francuske, Velike Britanije, Italije, Japana, Kanade i Sjedinjenih Američkih Država. Sastankom će predsjedavati njemačka kancelarka Angela Merkel. Dovoljan razlog da se B7, predsjednici najvećih ekonomskih i industrijskih udruženja sastanu kako bi istakli svoje interese. Jer sedam najvećih industrijskih nacija ipak imaju udio od 46 procenata u ukupnom globalnom bruto domaćem proizvodu. 35 odsto svietske trgovine odlazi na njihove račune.\nRaspoloženje je bilo uglavnom dobro, kaže o dvodnevnom sastanku u Berlinu Ulrih Grilo, predsiednik Niemačke privredne komore (BDI). „Ne samo zbog toga što smo juče uveče imali odličnu večeru“. Privredni šefovi su sviesni svog značaja. Ali upravo značaj koji imaju za blagostanje u svojim zemljama, čini ih odgovornima za mnoge krize širom svijeta.\nSvijet je postao nesigurniji, zaključuje Grilo. „Ove godine stojimo pred velikim političkim, socijalnim, ekonomskim i ekološkim izazovima: od međudržavnih sukoba, preko terorizma i socijalne nestabilnosti do novih bezbjednosnih pretnji.“\nMnoštvo tema za razgovor predstavnika B7 sa njemačkim ministrom spoljnih poslova Frankom Valterom Štajnmajerom, koji je održan u ponedjeljak. Govorilo se i o Rusiji. „Naravno da je želja njemačkih privrednika da se ukinu sankcije i da što prije ponovo dođe da sastanaka G8 i B8“, kaže Grilo. „Jednostrano ukidanje tih sankcija, bio bi međutim pogrešan put.“ Za to najprije moraju da se ispune pojedini osnovni zahtjevi. Na kraju krajeva, sankcije su uvedene zbog ruskog kršenja međunarodnog prava.\nPredsjednik BDI naglašaa da je on uvijek zastupao poziciju da je dugoročna pravna sigurnost važnija od kratkoročne dobiti. U razgovoru za predstavnicima privrede, ministar spoljnih poslova je rekao da se bilježe pomaci u sprovođenju Sporazuma iz Minska o obustavi vatre na istoku Ukrajine. Dalje sprovođenje dogovora iz Minska je pravi put, smatra Grilo. Na tome mora dalje da se radi.\nMeđutim, još će potrajati dok se Rusija ponovo ne vrati za sto. „Mi dijelimo osnovne vrijednosti kao što su demokratija, vladavina prava, poštovanje ljudskih prava, sloboda, otvorenost naših društava, kao i povjerenje u tržišnu ekonomiju“, sažeo je predsjednik BDI principe G7. Na toj osnovi bi trebalo da se bazira globalna agenda.\nKako bi to trebalo da se desi, B7 je predstavio u saopštenju. „Industrijska inovacija za jedan održiv svijet“, to je dokument sa 21 stranicom koji je uručen kancelarki Angeli Merkel prilikom susreta u njenom kabinetu. Na listi „preporuka“ su između ostalog i održivost globalnog snabdijevanja, energetska i klimatska politika, efikasno korišćenje resursa, kao i zdravstvena politika.\nČlanice G7 bi morale da dogovore reforme za viši rast. Iako se svjetska privreda stabilizovala poslije finansijske krize, „ne postoji razlog da se sjedi skrštenih ruku.“ Prepreke za investicije bi morale da se otklone, kao i da se uspostavi zdrava konkurentnost.\nB7 zabrinjava trgovinska politika. Slobodna svjetska trgovina je u opasnosti: „B7 žale što je globalna tendencija za protekcionizmom ostala nesalomiva.“ Izlaz bi bio zaključenje sporazuma o slobodnoj trgovini. Sedam privrednih saveza odlučno podržavaju Sporazum o slobodnoj trgovini između EU i SAD. Sve strane će imati velike koristi kada se u transatlantskoj trgovini ukinu trenutne carine koje iznose deset milijardi dolara. Zahtjeva se što ranije sprovođenje sporazuma sa Svjetskom trgovinskom organizacijom o trgovinskim olakšicama.\nZahtjev za zdravom konkurencijom posebno se naglašava u kontekstu energetske politike. Diskusija o sigurnoj, povoljnoj i čistoj energiji dio je globalne agende, ističe predsjednik BDI Grilo i dodaje da ona ne bi smjela da se vodi samo na nacionalnom ili evropskom nivou. Sve strane bi morale da pruže uporediv i ambiciozan doprinos koji je moguće provjeriti. Individualni nacionalni putevi samo bi opteretili privredu.\nJasno se vidi da privredna udruženja žele da budu konsultovana kada se krajem godine na Svjetskom samitu o klimatskim promjenama u Parizu budu donosile odluke. Postizanje sporazuma o klimatskim pitanjima je važan državni zadatak, naglašava Grilo. “Ipak vjerujemo da je stručno mišljenje privrede neophodno kako bi ciljevi zaista bili postignuti.”\nUdruženja privrednika stavljaju do znanja da ne žele u potpunosti da odustanu od korišćenja uglja, gasa i nafte. “Napori za zaštitu klime trebalo bi da se kreću u pravcu poboljšanja efikasnosti i novih tehnologija. Istovremeno oni ne bi trebalo da sprečavaju kompanije da odgovorno proizvode fosilna goriva i ponude ih na tržištu, stoji u saopštenju B7.\nTagovi G7, B7, svjetska ekonomija, klimatske promene, energetska politika, Rusija


Pregovori Indija - IAEA u Beču - Klix.ba\nŠef komisije za indijsku nuklearnu energiju Anil Kakodkar razgovarao je u srijedu s generalnim direktorom Međunarodne agencije za atomsku energiju (IAEA) Mohammedom ElBaradeijem u okviru napora New Delhija za rješavanje modaliteta sporazuma sa Sjedinjenim Državama o nuklearnom dosjeu.\nAnil Kakodkar i indijski ambasador pri IAEA-i Sheel Kant Sharma stigli su oko 11 sati u sjedište agencije UN-a u Beču i izašli nakon četrdeset minuta, ne dajući nikakve komentare za štampu.\nOvaj prvi susret trebao bi da omogući Indiji da zaključi poseban sporazum o svom nuklearnom programu, nakon prethodnih razgovora između New Delhija i Washingtona.\nDiplomatski izvor je objavio da Indija i IAEA bez sumnje neće uspjeti da riješe to pitanje brzo.\nPrema prijedlogu sporazuma, Indija, koja nije potpisnica Ugovora o neširenju nuklearnog oružja, odvojila bi svoje nuklearne civilne programe od vojnih i stavila bi 14 od 22 atomska reaktora pod međunarodnu zaštitu, kako bi u zAmjenu dobila nuklearnu tehnologiju.\nPrema diplomatskim izvorima, Indija bi mogla zamrznuti svoj atomski vojni program nastavljajući pritom dobijanje nuklearnih tehnologija za svoj civilni program.\nOsim ovih pregovora s IAEA-om, Indija treba još pregovarati i o sporazumu s grupom isporučilaca nuklearne energije, koja kontrolira svjetsku trgovinu nuklearnih tegnologija.


Konferencija: MEDIJSKA PISMENOST I NOVA KREATIVNOST | NNŠ\n1.Kreativni potencijal Digitalnog pogona\n2.Onlajn školovanje i medijska produktivnost\n3.Medijska kritika i medijski aktivizam: projektno učenje u školi\nSvi koji žele da se posredstvom Zoom platforme uključe u rad konferencije mogu se prijaviti do četvrtka, 26. novembra na mejl info@bibliotekaplus.rs. Napominjemo da je broj učesnika koji će Konferenciju moći da prate na ovaj način ograničen.\nBudući da će prijavljeni učesnici dobiti sertifikat/potvdu o učešću, molimo vas da u prijavi navedete ime i prezime i ustanovu/organizaciju u kojoj ste angažovani. Poziv/link za učešće će vam biti poslat u elektronskoj poruci najkasnije do petka, 27. novembra u 10h.\nKonferencija će, takođe, biti emitovana na internetu, a linkovi će biti objavljeni na stranici projekta Digitalni pogon https://medijskapismenost.org.rs/\nPrethodni članakSvetski dan televizije Sledeći članakNadležni organi hitno da pronađu one koji prete Dinku Gruhonjiću i njegovoj porodici


Podela medju štrajkačima - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Podela medju štrajkačima\nPodela medju štrajkačima\nčetvrtak, 28 jun 2012 07:19\nPosle, kako nezvanično saznajemo, veoma burne noći na kružnom toku kod krsta, i prepodne je počelo raspravom štrajkača „Autosaobraćaja“ o tome da li i kako nastaviti protest. Štrajkački odbor je rasformiran, a čelnici sva tri sindikata još jednom otišli da razgovaraju sa gradonačelnikom Kragujevca Veroljubom Stevanovićem.\nVeč oko podneva zajednički je odlučeno da štrajk privremeno bude zamrznut. Ipak, ovu odluku nije prihvatio u međuvremenu formirani novi štrajkački odbor.\nNa kružnom toku je ostala znatno manja grupa radnika „Autosaobraćaja“ odlučna da ovde sačeka rešenje o svojim zahtevima, mada povezivanje radnog staža, overa zdravstvenih knjižica i socijalni program zavise od nove Vlade Srbije, na čije formiranje pak čekaju mnogi.\nNa ispunjenje poslednjeg u nizu zahteva, koji podrazumeva smanjenje broja radnika čeka i lokalna samouprava koja pokušava da pronađe strateškog partnera za „Autosaobraćaj“.\nUprkos tome što su autobusi ostali na blokadi, Glavna autobuska stanica u Kragujevcu tokom dana je počela da radi, što je putnicima i drugim prevoznicima olakšalo planirana putovanja.


Mnogi biroe za zapošljavanje koriste isključivo radi besplatne zdravstvene zaštite, a godinama rade "na crno".\nNa pitanje Radija Slobodna Evropa (RSE) da li mu je nekada ponuđen posao, Edin kaže: "Jesu jednom – 12 sati rada, mala plata i ništa... za roditelje je dobro, mogu neke pomoći izganjat', al' da oni nekom nađu pos'o, to je malo nerealno".\n"Tako mi je grah pao!", ističe Sifet.\n"Pitali su me da li to znam raditi. Ja sam rekao da znam, ali me nikada nisu zvali, nažalost!", iskreno će Sifet.\n"Došao sam na razgovor za posao u Njemačkoj, tamo u bolnicama i tako to... preko projekta Triple win, to je sporazum između BiH i Njemačke", objašnjava Seid.\n"To je jedno zanimanje koje je u ovom momentu jako traženo iz više razloga – povećan obim poslova na području Bosne i Hercegovine a, sa druge strane, potražnja u zemljama Evropske unije. Tako da u ovom momentu, iako ima na biroima za zapošljavanje bar, prema evidenciji, oko 950 nezaposlenih lica koji se vode kao vozači motornih vozila, nažalost, kad zatražite nekog od njih, ne možete dobiti nijednog na birou za zapošljavanje", kaže Čengić.\nMnogi koriste tu situaciju da bi radili "na crno", a alarmantni su statistički podaci o broju nezaposlenih.\n"Nisu javne službe svojom voljom postale socijalne službe, jednostavno su ti propisi koji su trenutno na snazi takvi da iz njih proizlazi da smo mi službe koje se prevashodno trebaju baviti materijalno-socijalnom sigurnosti nezaposlenih osoba. Mi se zalažemo za izmjenu tih propisa, mi želimo da budemo proaktivan partner na tržištu rada, čiji će osnovni zadatak biti posredovanje u zapošljavanju", navodi portparol Federalnog zavoda za zapošljavanje Haris Čuljević.\nI nezaposleni imaju obaveze


eKapija | NLB banka u Beogradu ostvarila dobit od 1,2 mil EUR\nIzvor: eKapija | Četvrtak, 24.03.2016.| 14:42\nNLB banka u Beogradu ostvarila dobit od 1,2 mil EUR\nNLB Grupa ostvarila je u 2015. godini profit nakon oporezivanja od 91,9 mil EUR, što je čak 47% više nego u 2014. Prema objavljenim nerevidiranim poslovnim rezultatima za prethodnu godinu, sve članice NLB Grupe poslovale su profitabilno, uključujući i NLB banku Beograd u Srbiji, koja je prošle godine ostvarila dobit od 1,2 mil EUR.\nKako se navodi u saopštenju, NLB Grupa je dobrim rezultatima poslovanja još jednom potvrdila da je danas sposobna da ostvari pozitivne rezultate na stabilan i održiv način. Postignuti rezultati su iznad planiranih, a još su značajniji s obzirom na izuzetno zahtevno makroekonomsko okruženje, konkurenciju na bankarskom tržištu, posebno pooštrenu ulaskom nebankarskih kompanija u tržišnu utakmicu sa tradicionalno bankarskim proizvodima.\nDobrim rezultatima doprinele su ojačane prodajne aktivnosti koje su bile najvažniji generator prihoda i dobrih performansi Grupe u prošloj godini. NLB Grupa je povećala obim kreditiranja, kako plasmana stanovništvu, tako i u kreditiranju pravnih lica.\nU Srbiji, tržištu od strateškog značaja za NLB Grupu, NLB banka Beograd je privredu i građane podržala plasmanima u iznosu od 72 mil EUR, a od posebnog značaja je povećanje obima podrške poljoprivrednim gazdinstvima. Imajući u vidu značaj i razvojni potencijal agrara u Srbiji, NLB banka je ove godine obezbedila 20 mil EUR za podršku tom segmentu.\nTokom 2015. godine NLB Grupa je značajno unapredila kvalitet aktive i osetno smanjila bruto iznos NPL-ova. Procenat nenaplativih kredita smanjen je sa 25,1% krajem 2014. na 19,3% na kraju decembra 2015. I u Srbiji, NLB Banka je u istom periodu smanjila učešće nenaplativih kredita na prosečni nivo u srpskom bankarskom sistemu i bitno popravila bonitet svog kreditnog portfolija.\n- NLB Banka Beograd zabeležila je u 2015. godini profitabilni rast u svim ključnim segmentima poslovanja, unapredila procese i upravljanje rizicima. U ovu godinu smo ušli sa adekvatnošću kapitala od skoro 28%, što je daleko iznad regulatornog minimuma i sa osetnim viškom likvidnih sredstava u bilansu - izjavio je prilikom objavljivanja rezultata Branko Greganović, predsednik Izvršnog odbora NLB Banke Beograd.\nkrediti poljoprivrednim gazdinstvima


Porto Budva - Poslovni Prostor L32, 285.29 m2 - first floor! - Budva Investment Montenegro\nPorto Budva – Poslovni Prostor L32, 285.29 m2 – first floor!\nPoslovni prostor L32, površine 285.29 m2, poslovni se nalazi na uglu Porto Budva kompleksa i ima dva izloga koja gledaju Mediteransku ulicu i na pešačku stazu koja spaja Mediteransku ulicu i šetalište (ulica se proteže od restorana “Adriatic” do restorana “Jadran”), ulaz iz tržnog centra.Poslovni prostor se nalazi odmah pored liftova!\n70% po ugovoru, 30% na rate – 1.711.740 eura\n100% po ugovoru – 1.606.000 eura\n***Ocekivana cena za izdavanje na godisnjem nivou: 170.000 Eura.


source.ba | Završena 12-satna opsada hotela u Kabulu\nZavršena 12-satna opsada hotela u Kabulu\nLuksuzni hotel u Kabulu koji je sinoć napadnut, a sva trojica naoružanih napadača su ubijena, nakon što su afganistanske snage preuzele kontrolu.\nU urušavanju hotela tokom svadbe u Peruu poginulo 15 osoba\nBroj poginulih u napadu na hotel u Kabulu porastao na 22\nNapad na veliki luksuzni hotel u Kabulu: Među napadačima se nalaze i bombaši, napadači uzeli taoce\nNajmanje pet civila je poginulo, a šest povrijeđeno tokom 12-satne opsade, saopćilo je Ministarstvo unutrašnjih poslova u nedjelju. Više od 150 ljudi je spašeno. Neki su bili prinuđeni da bježe preko balkona.\nNaime, napadači su u subotu navečer upali u hotel Intercontinental, pucali na goste i osoblje i detonirali bombe.\nGlasnogovornik Ministarsttva Nasrat Rahimi je rekao kao su se specijalci borili za osiguranje hotela i spašavanje zarobljenih ljudi, dodavši kako je jedan među ubijenim i jedan stranac, dok je 41 strani državljanin spašen.\nIako su iz Ministarstva prvo saopćili da su četiri napadača, kasnije su izjavili da ih je trojica. Nijedna grupa nije preuzela odgovornost za napad.\nSubotnja opsadna situacija desila se samo nekoliko dana nakon što je ambasada SAD-a u Kabulu izdala upozorenje hotelima u tom gradu da ekstremističke grupe planiraju napad.\nDok traje istraga kako su napadači upali u Intercontinental uprkos jakom osiguranju, prve pretpostavke kažu da su ušli kroz stražnja vrata od kuhinje.


Šta je zdravije, lubenica ili dinja\nDinja sadrži 35 kalorija na 100 grama, dok je kalorijska vrednost lubenice samo 25, rekla je doktorka specijalizovana za ishranu. Stoga je dinja hranljivija jer ima više dijetetskih vlakana neophodnih za stabilno funkcionisanje creva.Vlakna posebno pročišćavaju telo i stabilizuju nivo holesterola. Sto grama dinje ima oko 0,9 grama vlakana, dok lubenica ima oko 0,4 grama, naglasila je Korabljeva.Koncentracija vitaminaDinja sadrži više vitamina C (36 miligrama na 100 grama) nego lubenica (osam miligrama na 100 grama), objasnila je lekarka. To znači da je dovoljno samo 200 grama dinje da pokrije dnevnu potrebu za askorbinskom kiselinom, što je za odraslu osobu 70-100 miligrama. Vitamin C nije važan samo za imunitet, već pomaže i u dobroj apsorpciji gvožđa i ima dobre efekte na kožu, prenosi Sputnjik mundo.Lubenica sadrži likopen, supstancu koja joj daje ovu upadljivu crvenu boju. Ovaj antioksidans smanjuje rizik od razvoja ateroskleroze i kardiovaskularnih bolesti. Postoje istraživanja koja ukazuju da konzumacija likopena ublažava depresivno stanje, anksioznost i čak smanjuje bolove u zglobovima, objasnio je dijetetičar.I, šta je bolje?Međutim, ne može se nedvosmisleno reći da li je dinja ili lubenica bolja za vaše zdravlje.„Obe voćke iz porodice bundeve imaju puno vitamina i elemenata, na primer magnezijum, kalijum i mangan“, rekla je Korabljeva.Ali najvažnije je da ovu hranu konzumirate na umeren način, porcija ne sme biti veća od 200 grama, podsetila je ona. Ako se jede u umerenim količinama, lubenica neće izazvati diuretički efekat, a dinja purgativni, a uz to će i zdravstvena korist biti maksimalna, smatra nutricionista.\nruski doktori, stil života, društvo\n10:43 30.07.2021 (Osveženo: 03:14 26.08.2021)\nCC0 / / Voće\nAko vam je tokom letnjih dana dilema da li jesti lubenicu ili dinju, nutricionista Olga Korabljeva iz Rusije objašnjava koja voćka ima više kalorija, a koja vitamina korisnih za zdravlje.\nDinja sadrži 35 kalorija na 100 grama, dok je kalorijska vrednost lubenice samo 25, rekla je doktorka specijalizovana za ishranu. Stoga je dinja hranljivija jer ima više dijetetskih vlakana neophodnih za stabilno funkcionisanje creva.\nVlakna posebno pročišćavaju telo i stabilizuju nivo holesterola. Sto grama dinje ima oko 0,9 grama vlakana, dok lubenica ima oko 0,4 grama, naglasila je Korabljeva.\nDinja sadrži više vitamina C (36 miligrama na 100 grama) nego lubenica (osam miligrama na 100 grama), objasnila je lekarka. To znači da je dovoljno samo 200 grama dinje da pokrije dnevnu potrebu za askorbinskom kiselinom, što je za odraslu osobu 70-100 miligrama. Vitamin C nije važan samo za imunitet, već pomaže i u dobroj apsorpciji gvožđa i ima dobre efekte na kožu, prenosi Sputnjik mundo.\nLubenica sadrži likopen, supstancu koja joj daje ovu upadljivu crvenu boju. Ovaj antioksidans smanjuje rizik od razvoja ateroskleroze i kardiovaskularnih bolesti. Postoje istraživanja koja ukazuju da konzumacija likopena ublažava depresivno stanje, anksioznost i čak smanjuje bolove u zglobovima, objasnio je dijetetičar.\nMeđutim, ne može se nedvosmisleno reći da li je dinja ili lubenica bolja za vaše zdravlje.\n„Obe voćke iz porodice bundeve imaju puno vitamina i elemenata, na primer magnezijum, kalijum i mangan“, rekla je Korabljeva.\nAli najvažnije je da ovu hranu konzumirate na umeren način, porcija ne sme biti veća od 200 grama, podsetila je ona. Ako se jede u umerenim količinama, lubenica neće izazvati diuretički efekat, a dinja purgativni, a uz to će i zdravstvena korist biti maksimalna, smatra nutricionista.\n5 Jul 2021, 22:58


Humanost volontera na djelu: Briga jednih o drugima prije svega | Korona virus | Al Jazeera\nVolonteri se konstantno javljaju, građani imaju želju i potrebu da pomognu, kaže Džana Kapić iz Crvenog križa Općine Centar (Ustupljeno Al Jazeeri)\nMladi Crvenog križa pokrenuli su brojne akcije kako bi pomogli svojim sugrađanima\nVanredne okolnosti traže vanredne napore, kažu iz Udruženja Ruku na srce\n„Svi smo na neki način pogođeni ovom krizom, neko manje, neko više, ali trebamo pokušati pomoći onima kojima je to sada najpotrebnije. Naši volonteri rade upravo to. Vanredne okolnosti traže vanredne napore i naši volonteri su jedni od onih koji ih ulažu. Ovim putem sve one koji žele da doprinesu ovoj akciji pozivamo da nam se priključe. Donacije za ovu akciju moguće je uplatiti na broj žiro računa 1990490056036171 (Sparkasse Bank DD BiH, primalac: Udruženje Ruku na srce, svrha uplate: Za akciju ’10 životnih namirnica’)“, kaže Lukač.\nVažno je da ljudima pokažemo da ne zaboravljamo niti njih, niti njihove ljubimce, kažu iz Udruženja Ruka za šapu\nU Kantonu Sarajevo mladi volonteri pomažu najstarije stanovništvo. Otvorili su broj telefona i formirali pozivni centar, koji stariji i nemoćni mogu pozvati i pomoć stiže u roku pola sata. Kažu ideja se dobro realizira, pa su u drugim kantonima volonteri krenuli njihovim putem.\nIzolaciju možemo gledati i kao jedinstvenu priliku za sve nas da steknemo neke nove vještine i znanja.\nMlađima je najteže, jer ljudi koji su preživjeli ratove već imaju iskustvo, kaže psihiterapeutkinja Sandra Bijelac.\nStradanje Gaze, interesi arapskih zemalja i Netanyahuovi planovi


NUNS dodelio nagrade za istraživačko novinarstvo “Dejan Anastasijević” - Far\nNUNS dodelio nagrade za istraživačko novinarstvo “Dejan Anastasijević”\nNUNS uručio nagradu za hrabrost ekipi N1 – Jeleni Zorić i Aleksandru Cvrkotiću i redakciji lista Danas Da li slobodni mediji gube bitku u Srbiji, ili su je već izgubili? Crowdfunding kampanja: Podržite FAR – Neda Aleksov, učenica dimitrovgradske gimnazije Medijske asocijacije: Čime se bave članovi značajne „medijske snage“ osim učešća u komisijama za dodelu javnih sredstava?\nEntoni GodfriIstraživački medijski priloziJelena ZorićNatalija JovanovićSandra PetrušićSrbija\nKoronavirusom zaraženo 1.277 osoba, bitku sa kovidom izgubilo 20 pacijenata\nZZJZ Pirot: U Pirotskom okrugu epidemiološka situacija nepovoljna sa tendencijom stabilizacije\n− osam = 0


Gosti u večerašnjoj emisiji "Načisto" sa Petrom Komnenićem bili su: Dragan Šoć, Milan Popović, Siniša Gazivoda i Boris Marić\n60996 pregleda\t25 reakcija\t25 komentar(a)\n27.01.2022. 20:10h Ažurirano: 27.01.2022. 22:24h\nMarić je ocijenio da Skupština nije uradila ništa od onoga što je bilo u njenoj nadležnosti za "dekonstrukciju poluga bivše vlasti."\n"Nijedna agencija nije pomjerena s mjesta. Agencija za sprječavanje korupcije nije pomjerena s mjesta", rekao je.\nSmatra da je jedino rješenje tehnička vlada i da "nikakva isključivost neće donijeti rješenje", već da će samo produžiti trenutno stanje.\nŠoć je kazao da su ministri koji prisustvuju protestima, a nisu pripadnici nijedne stranke, zaboravili da su državni činovnici, "a ne politički propagatori".\nNa konstataciju Popovića da "ne uvažava buduću partiju", Šoć je kazao da to "onda tek nema legitimitet".\n"Svi se pozivaju na volju iskazanu 30. avgusta. Ako iskreno vjeruju u to, onda je njihova obaveza da pogase svoje Tviter naloge, telefone da im neko uzme, da stave prst na čelo i da sjednu, da se dogovore. Da se vlast promijeni, proširi, ostavi prostor za nove ljude, da se Vlada učini operativnijom, da se njen legitimitet proširi uključenjem prestavnika Albanaca i Bošnjaka, i pristupi deklarativno ostvarenju obećanja od 30. avgusta zbog kojih su izabrani."\nKazao je da je neophodan dijalog kako doći do jasnih i nespornih institucija. "Moramo imati vlast koja će obezbijediti da ne dođe do anarhije".\nGazivoda je rekao da je potrebno identifikovati loše stvari i da se to umnogome nije desilo.\n"Princip vladavine prava je ideal kojem se nismo ni primakli", rekao je i kao primjer naveo to što su "svi kršili" mjere donijete u borbi protiv koronavirusa.\nPopović je uputio apel svim subjektima da stave pod kontrolu partijske i druge interese jer je kriza "duboka i dalekosežna".\nGrađanski pokret URA pozvao je da razmisli još jednom o dobronamjernim kritikama da vlada bez podrške većeg dijela aktuelne skupštinske većine nema legitimitet i krši Ustav.\nPopović se složio sa stavom Šoća da bi najbolje bilo da se postigne dogovor unutar parlamentarne većine o formiranju nove vlade, ali i ocijenio da je to malo vjerovatno.\nAko nije obezbijeđena "21 od 41 - većina većine", onda se mora ići na vanredne izbore, "sa tehničkom ili koncentracionom vladom", kazao je on.\nPopović smatra da bi u tehničkoj vladi svi morali biti zastupljeni, sa ciljem pripreme novih izbora.\n"Broj 49 u kojem dominira broj 30 DPS-a, nije magični broj, to je bezvrijedan broj. Glavno je demokratizovati Crnu Goru, izboriti se protiv mafiokratije, njenog političkog krila - DPS-a."\nUlaz u manjinsku vladu sa ekskluzivnom podrškom DPS-a, a ne većeg dijela aktuelne skupštinske većine, nije samo "protiv 30. avgusta", nego i protiv Ustava, poručio je Popović.\nGazivoda je rekao da je neophodno doći do toga da svaki poslanik glasa po sopstvenoj savjesti, što je u Crnoj Gori "naučna fantastika".\n"Treba nam taj događaj kad će čovjek iz neke partije reći - ja za ovo neću da glasam jer nije ispravno".\nKada se govori o "izdaji volje građana", Šoć je kazao da se biračka volja definisala izborima u vidu mandata\n"Nijedna partija nije dobila apsolutnu većinu. Prepoznajem da je većina ljudi išla za onim partijama koje su obećavale promjene i u tom smislu svaka kolaboracija sa DPS-om predstavlja izdaju opšte volje usmjerene ka promjenama."\n"Kada bih upotrijebio riječ 'izdaja', rekao bih ovako - Vi koji ste obećavali evropski put Crne Gore, preobražaj demokratski, vi ste izdali obećanja za koje sam glasao. Vi ste ti sada koji politički ruinirate institucije".\nŠoć je ocijenio da Vlada u aktuelnoj strukturi i sa trenutnim personalnim sastavom ne može da postoji, ali i da je manjinska vlada loša ideja.\n"Prvo što će makar u svijesti građana vratiti DPS na političku scenu, a drugo, nijedan projekat te vlade koji se ne bi dopado DPS-u neće imati svoju prolaznost, drugim riječima, ruke su im vezane."\nDrugi izbor bi, kako je kazao, bio da aktuelna skupštinska većina dogovori formiranje vlade u okviru iste većine, uključujući političke predstavnike nacionalnih manjina.\nŠoć je kazao da ne postoji odgovornost za izgovorenu riječ, odnosno da bi u svakoj drugoj državi funkcioner koji iznosi teške optužbe i "javno hapsi" ljude završio na sudu.\n"Tvitovanje je postalo način vođenja institucija, imamo tvitersku državu, bez ikakve odgovornosti", dodao je.\nMarić je kazao da je zloupotreba državnih resursa od strane nove vlasti delegitimisala uporne kritike o zloupotrebi resursa od strane njihovih prethodnika.\n"Imamo zloupotrebu institucija u korist jačanja određenih političkih projekata i to svi vidimo", rekao je, pojasnivši da misli na masovno zapošljavanje po opštinama, resorima.\nMarić je iskazao bojazan da bi pozitivni ekonomski efekti, zbog aktuelnog političkog stanja, mogli biti pretvoreni u "modifikovani način kupovine glasova".\nFama koja je DPS ima svoje opravdanje, kazao je Marić, ali i rekao da je svaki subjekt parlamentarne većine "nešto glasao sa DPS-om".\nManjinska vlada je jedan od modela, dodao je, ali i rekao da bi tehničkom nazvao aktuelnu i eventualnu manjinsku vladu.\nAko ona nema stabilnost parlamentarne većine koja je podržava ne može napraviti platformu za institucionalne reforme.\nMarić je kazao da u proteklom periodu nije bilo "provjetravanja" tužilačke organizacije. "Ona je najveća institucionalna žrtva sistema koji traje decenijama, čak i prije DPS-a".\nPopović je rekao da je Savjet za borbu protiv visoke korupcije napravio samo "dva, tri nedovršena koraka prema vrhovniku crnogorske mafiokratije".\n"I to je izazvalo potrese. Ono prije Cetinja u septembru, nema ni mjesec dana - 1.400 kilograma kokaina... ko ne vidi vezu između te dvije činjenice, ne zna šta se u Crnoj Gori dešava."\nPopović je ocijenio da je nova vlast "najmanje 70 odsto, možda i do 90" pokazala da je ista kao prethodna.\n"To je porazna dijagnoza, što bi trebalo sve da otrijezni, u smislu da je bolest zvana korupcija, oligarhija, partitokratija, klijentelizam po širini i dubini - uzela cijelo društvo".\nPopović je kazao da je nada da će parlamentarna većina postići minimalni dogovor za produženje mandata aktuelne vlade i vlasti, i da će se stvoriti bolji uslovi da Savjet za borbu protiv korupcije na visokom nivou radi svoj posao, bila jedini razlog što nije ranije podnio ostavku na članstvo u tom tijelu.\n"Onog momenta kad su subjekti nove vlasti krenuli da i taj Savjet upotrebljavaju za uzajamne obračune, a mislim da je ovo loš sukob i da nema nevinih u tom sukobu, i naročito od ove opcije ekskluzivne manjinske vlade sa DPS-om to više nije ni URA za mene, žao mi je što je tako, vidjećemo šta će donijeti budućnost... tog momenta sam sam da nema nade. Kad je počelo blato i prema Savjetu, vidio sam da se nema šta čekati parlamentarni rasplet".\nOcijenio je da je Savjet postigao ograničene rezultate, jer nije bilo razumijevanja i da je partijski interes bio ispred javnog.\nGazivoda je, komentarišući rad Specijalnog državnog tužilaštva, rekao da je dug put do onoga što bi trebalo da bude očekivani rezultat.\n"Mi vidimo iz svih međunarodnih izvještaja da se vidi veliki politički uticaj na tužilaštvo", podsjetio je.\nSmatra da je ocjenjivanje rada tužilaca od strane prethodnog saziva Tužilačkog savjeta sprovedeno na loš način i da treba promijeniti pristup.\n"Vjerujem da postoji značajan broj tužilaca koji dobro rade posao, a da su demotivisani jer imaju istu ocjenu kao kolega kojeg vide da ne radi dobro i vide da ne snosi nikakvu odgovornost."\nGazivoda je rekao da je zakonski rok za imenovanje novog člana Tužilačkog savjeta, koji treba da zamijeni Marića, 15 dana, i da bi trebalo da ga imenuje Krivokapić kao koordinator Ministarstva pravde, ljudskih i manjinskih prava.\n"Mislim da ne bi bilo dobro, pošto smo tek kompletirali TS, da nastavimo u krnjem sastavu. Već sljedeće subote imamo nastavak prve sjednice, koja ima krupni zadatak da odredi vršioca dužnosti Vrhovnog tužioca".\nOčigledno je, kako je kazao, da crnogorskom društvu treba mnogo više dijaloga.\n"Na čekanju još imamo pitanja koja se rješavanju dvotrećinskom i tropetinskom većinom - Ustavni sud, Sudski savjet, izbor VDT-a..."\nRekao je da je pozicija VDT-a nedopustivo dugo u v.d. stanju.\nŠoć je rekao da je Vlada od starta bila "pod baražnom vatrom" većine koja je izabrala, što šalje negativnu poruku građanima.\n"Poslali su poruku - mi smo sastavili vladu na platformi koju smo obećali, a sad ćemo da je uništimo, tako što ćemo je ucjenjivati, s vremena na vrijeme prijetiti..."\nPodsjetio je da je "najžešći" u odbrani Vlade bio vicepremijer Dritan Abazović."\nOcijenio je da je predlog o manjinskoj vladi rizičan potez, posebno na način na koji je predstavljena. "Politička kultura je došla do izražaja i onda imamo 'izdaje'. Sad oni koji su brutalno rušili vladu, mislim na DF, povukli su se, ućutali".\n"Kakav 'državni udar', kao da slušam Katnića", dodao je.\nIstakao je da su legitimne inicijative za skraćenje mandata parlamenta, smjenu vicepremijera i predsjednika Skupštine.\n"Kad čujem riječ 'izdaja' počinjem da brinem, jer to ne pripada demokratiji", kazao je Šoć, na šta je Marić ocijenio da je to način na koji se građani "straše", i im se tako poručuje da treba da prate "partijske lidere i naloge".\nŠoć smatra kako nema dileme da se ide na vanredne izbore.\nUpotrebljavati pojmove "državni udar" i "izdaja" govori o političkoj nezrelosti, kazao je Šoć.\n"Ja bih rekao da je to jedna politička nekultura, a u izvjesnoj mjeri, kad slušam pojedine, i nedostatak elementarnog građanskog vaspitanja".\nPojasnio je da Ustav ostavlja mogućnost da se izglasa nepovjerenje vladi i da to pitanje nije prvi put otvoreno.\n"Nije ovo prva vlada koja će izgubiti legitimitet, 2002. godine je LSCG otkazao povjerenje vladi Filipa Vujanovića, ona je delegitimisana i išlo se na izbore. Tu nema mjesta da se govori o bilo kakvom državnom udaru".\nMarić je ocijenio da nije postojao dovoljan nivo povjerenja da bi se moglo nastaviti sa saradnjom, ali je kazao da se nije pokajao zbog odluke da bude dio Vlade.\nPopović je ocijenio da ni devedesetih godina prošlog vijeka nije bio "tako kritičan momenat".\n"Mislim da postoji lošiji momenat, do '99. je mafiokratija bila tek u začecima i nije imala efektivnu društvenu moć koju danas ima. Ona je u pozadini ta koja proizvodi ovaj haos i kojoj jedino haos odgovara. To je razlog zbog koga je danas možda opasnije".\nOcijenio je da je u proteklih 17 mjeseci bilo pozitivnih rezultata, prije svega na polju ekonomije i bezbjednosti.\nŠoć je rekao da ne vidi racionalno obrazloženje za aktuelna dešavanja i da se postavlja pitanje kako se sve što se dešava razlikuje od "onoga što smo napustili 30. avgusta".\nMarić je rekao da je obaviješten o razrješenju sa funkcije državnog sekretara 24. januara, dok je bio na sjednici Tužilačkog savjeta.\n"Pozvan sam potom u kabinet premijera, zahvalio sam se na saradnji, on meni i to je to", rekao je Marić, kazavši da će tokom emisije pojasniti svoj stav o odluci Vlade.\nPopović je kazao, povodom njegove nedavne ostavke u Savjetu za borbu protiv korupcije na visokom nivou, kazao da nije želio da učestvuje u sukobu u vrhu vlasti.\nKoliko su nezavisne tuzilačke istrage važne u procesu reforme i ozdravljenja društva?\nDa li bi koncept manjinske vlade otvorio put za izbor profesionalaca u pravosuđu i koji su rizici u trenutnoj političkoj konstelaciji?\nZašto je od promjene vlasti reforma u pravosuđu stagnirala i kakvi su bili učinci nacionalnog savjeta za borbu protiv visoke korupcije?\nKako doći do institucija imunih na uticaj partitokrata?\nGosti u večerašnjoj emisiji "Načisto" sa Petrom Komnenićem su: Dragan Šoć - advokat, Milan Popović - univerzitetski profesor, Siniša Gazivoda - advokat i član Tuzilačkog savjeta, Boris Marić - dojučerašnji državni sekretar u Ministarstvu pravde, ljudskih i manjinskih prava.\nNačistoTV VijestiDragan ŠoćSiniša GazivodaMilan PopovićBoris Marićpravosuđesudstvotužilaštvo\nnedjeljom od 16.45h\nZa volanom: Kija Sportedž na testu\nBoje jutra: Koliki je uticaj politike na zdravstvo?\nsve češće žalbe na nepristupačnost puteva\nStočari i poljoprivrednici čekaju ulaganja u Lukavicu\nproblem sa kojim se država suočava već duže vrijeme\nNedostatak kadra: Izabrani doktori u Bijelom Polju dnevno pregledaju i po više od 100 pacijenata\ngdje je crna gora 16 godina od proglašenja nezavisnosti\nDruštvo mora biti promijenjeno na pozitivan i evropski način\n21.05. 19:28 h\t18791\n21.05. 19:36 h\t13405\n21.05. 19:45 h\t11563\nMeteo centar TV Vijesti: U nedjelju do 32 stepena\n21.05. 19:13 h\t11174\n22.05. 14:55 h\t4085\n21.05. 19:28 h\t34\n21.05. 19:36 h\t9\n21.05. 19:45 h\t2\n22.05. 14:55 h\t1\n21.05. 19:13 h


Policija Kosova: Nismo oštetili vozila na prelazu Brnjak\nPolitika Autor:Beta01. okt. 202113:40 > 13:48\nŠta je dogovoreno u Briselu: Stikere ćemo lepiti preko tablica\nDogovor Beograda i Prištine: ROSU se u subotu povlači sa prelaza\n„Policija Kosova, uprkos takvim spekulacijama, nastaviće svoje zalaganje i posvećenost, u sprovođenju zakona i Ustava Kosova, u interesu očuvanja javnog reda i bezbednosti u zemlji i za sve građane bez razlike“, navodi kosovska policija u saopštenju.\nBrnjakgumeizbušene gumeKosovska policija


VEĆE PLATE I PENZIJE DO KRAJA GODINE: Tabaković potvrdila da postoje osnove za povećanje. Građani da se ugledaju na državu kada je u pitanju novac, da ne očekuju POMOĆ I NE LAŽU SEBE\n16:27h POLICIJA OTVORILA VATRU NA NOVINARE U EKIPU: Ekipa mirno prolazila pored kordona kada je nastao haos! (VIDEO)\n16:20h VRATIĆU SE ŽENI! Dragana i Edo žestoko ZARATILI: Posvađali se zbog preljube, Mitrova ga gađala sa čim je STIGLA! VIDEO\nKON I KISIĆKA PATOSIRALI NESTOROVIĆA, PA ON OSTAO BEZ TEKSTA: Tačno smo 109\t788\nOVO JE SPOT O KOME PRIČA CELA ZEMLJA: Tata ove devojčice će se vratiti 54\t341\nPREKINUTI ANTISRPSKO DELOVANJE: Milovim tajkunima zabraniti rad u Srbiji! 45\t255\nBRUKA! DEČAKU ISPRED RADNJE ISPALO 2.000 DINARA: Potez ovog Nišlije razbesneo 107\t150\nneće ugroziti javne finansije\n02.07.2019. 08:58h 03.07.2019. 22:09h\nGuvernerka Narodne banke Srbije Jorgovanka Tabaković izjavila je danas da su najave o povećanju plata i penzija do kraja godine osnovane i da to ni na koji način neće ugroziti nisku inflaciju ni stabilne javne finansije.\n"Od aprila 2017. zaključno sa jučerašnjim datumom, kupili smo 3,7 milijardi evra i time ojačali devizne rezerve ove zemlje. Onda je jasno da je priliv i veća ponuda deviza nego njihova tražnja, a to je jedan od rezultata do kojih smo došli od 2012. godine", rekla je Tabaković povodom 135 godina postojanja NBS.\nPrema njenim rečima, jedan od rezultata je i zaostavština Aleksandra Vučića - koordinacija fiskalnih i monetarnih vlasti.\n"Narodna banka u koordinaciji s Vladom, to se vidi na svakom monitoru menjačnice u Republici Srbiji i to je najbolja slika našeg rada", istakla je guvernerka.\nOna je istakla da je rast od 17 dostigao 22 odsto i da je to reinvestirana dobit preduzeća koja ovde rade koja su odlučila da ne isplate dobit osnivačima u inostranstvu, već da ih ponovo ulože u Srbiji.\n"Mi radimo na investicionom ambijentu i to je odgovorna Srbija koja drži do svoje reči i ona ima nameru da dugoročno postiže u smislu niske inflacije, stabilnog privrednog okruženja u kojem se pouzdano zna da je ovo država u kojoj raste porez na dobit", rekla je Tabaković.\nLEPE VESTI, OD SEPTEMBRA POVEĆANJE MINIMALCA: Ministar Mali najavio i kada će biti veće penzije i plate u javnom sektoru\nPrema njenim rečima, takav odnos izvršne vlasti, predsednika vlade, odnosno danas predsednika države i NBS, doveo je do toga da je privreda Srbije iz gubitka od pre pet godina došla do 4,2 milijarde evra dobiti.\n"To je proces koji se ne dešava preko noći, to je rezultat konsolidacije javnih finansija podstaknutim od 2012. merama monetarne politike a onda i podržanim od 2014. do danas. Taj rezultat, višak u državnoj kasi biće biti usmeren najviše u infrastrukturu i povećanje životnog standarda", rekla je Tabaković.\n"Podvucite crtu ispod loših rezultata, nemojte da skrivate istinu ni od sebe ni od drugih, jer da biste počeli da rešavate probleme morate da vidite ko u porodici troši a ko zarađuje i da uravnotežite očekivanje sa realnim mogućnostima i da ne čekate nikavu pomoć, da ne tražite izgovore, kao što ih Srbija nije tražila već je ušla u ozbiljne reforme", objasnila je ona.\n"Ne bismo mogli ni da pričamo o nikad većim deviznim rezervama koje su prešle 12 millijardi evra, a da su neto, čiste državne rezerve preko 10 milijardi, da ne dugujemo MMF ni dinar i da je u tim deviznim rezervama samo 1,9 milijardi obavezna rezerva banaka. Sve ostalo je državi na raspolaganju da uređuje svoju stabilnost", rekla je ona.\n"Tih preko 21 tone zlata koje imamo znači da treba voditi računa da se štedi dok se ima, a ne onda kad se nema i žali se za vremenima što niste onda kad ste mogli", zaključila je guvernerka Tabaković.\nMINISTAR MALI: U maju smo zabeležili suficit u budžetu veći od 2 milijarde dinara\nPENZIJE ĆE BITI VEĆE NEGO IKAD PRE! POVIŠICA STIŽE UOČI NOVE GODINE: Penzioneri, evo koliko para će vam doneti švajcarski model!\nplatepenzijeJorgovanka TabakovićNarodna banka Srbije\nOTAC NIJE OSTAVIO UTICAJA NA MOJ ŽIVOT: Snežana Dakić pričala o svojim roditeljima, OTKRILA nepoznate DETALJE odrastanja\nLEGENDI SFRJ SE KLANJAO I ZIDAN Oženio Cecu Kitić, Džaja mu nudio vilu na Dedinju, a njegov loš engleski je čuo ceo svet\nPOLICIJA OTVORILA VATRU NA NOVINARE U EKIPU: Ekipa mirno prolazila pored kordona kada je nastao haos! (VIDEO)\nKON I KISIĆKA PATOSIRALI NESTOROVIĆA, PA ON OSTAO BEZ TEKSTA: Tačno smo znali šta radimo, bez dileme, u sekundi! 109\t788\nOVO JE SPOT O KOME PRIČA CELA ZEMLJA: Tata ove devojčice će se vratiti u Srbiju! (VIDEO) 54\t341